**ส่วนที่ 3** แบบรายงานผลการดำเนินโครงการคัดกรองและค้นหาผู้ที่มีความเสี่ยงในการติดเชื้อ

ไวรัสโคโรนา(Covid-19) ศูนย์พัฒนาเด็กเล็กเทศบาลตำบลฉลุง

**ชื่อโครงการ** โครงการคัดกรองและค้นหาผู้ที่มีความเสี่ยงในการติดเชื้อไวรัสโคโรนา (Covid-19) ศูนย์พัฒนา

เด็กเล็กเทศบาลตำบลฉลุง

**1. ผลการดำเนินงาน**

จากการดำเนินโครงการคัดกรองและค้นหาผู้ที่มีความเสี่ยงในการติดเชื้อไวรัสโคโรนา (Covid-19) ศูนย์พัฒนาเด็กเล็กเทศบาลตำบลฉลุง สามารถสรุปผลตามวัตถุประสงค์ได้ดังนี้

**1. เพื่อให้ครูและนักเรียนได้คัดกรองก่อนเปิดการเรียนการสอนในศูนย์พัฒนาเด็กเล็ก** ได้ร้อยละ 100

1.1 ศูนย์พัฒนาเด็กเล็กเทศบาลตำบลฉลุง ได้ดำเนินการแจ้งผู้ปกครองนักเรียน มารับชุดตรวจโควิด 19 ด้วยตนเองหรือ ATK เพื่อนำไปตรวจนักเรียนที่บ้าน ก่อนเปิดการเรียนการสอนในศูนย์พัฒนาเด็กเล็กอย่างน้อย 3 วัน โดยให้ผู้ปกครองปฏิบัติดังนี้

- ผู้ปกครองศึกษาคำแนะนำการตรวจโควิด 19 ด้วยตนเองหรือ ATK

- ผู้ปกครองตรวจโควิดด้วยชุดตรวจโควิด 19 ด้วยตนเองหรือ ATK โดยให้ผู้ปกครองถ่ายรูปขณะตรวจให้กับนักเรียน จากนั้นส่งรูปการตรวจและผลตรวจให้คุณครูประจำชั้นทราบ

- ผู้ปกครองนำชุดตรวจโควิด 19 ด้วยตนเองหรือ ATK ที่ใช้ตรวจแล้วมาทิ้งในถังขยะติดเชื้อที่ศูนย์พัฒนาเด็กเล็กจัดเตรียมไว้

- ผู้ปกครองใช้ชุดตรวจโควิด 19 ด้วยตนเองหรือ ATK ให้กับนักเรียน สองสัปดาห์ตรวจ 1 ครั้ง

1.2 ครูและบุคลากรในศูนย์พัฒนาเด็กเล็กตรวจคัดกรองด้วยชุดตรวจโควิด 19 ด้วยตนเองหรือ ATK ก่อนปฏิบัติงานในศูนย์พัฒนาเด็กเล็ก สองสัปดาห์ตรวจ 1 ครั้ง

1.3 นักเรียนได้รับการคัดกรองโดยการวัดอุณหภูมิก่อนเข้าศูนย์พัฒนาเด็กเล็กและล้างมือด้วยเจลแอลกอฮอล์ ตามตารางกิจกรรมที่ศูนย์พัฒนาเด็กเล็กกำหนด

ผลปรากฏว่า ครูและนักเรียนทุกคนได้รับการคัดกรองการตรวจโควิด 19 ด้วยตนเองหรือ ATK ก่อนเปิดการเรียนการสอนในศูนย์พัฒนาเด็กเล็ก

**2. เพื่อลดอัตราการเป็นพาหะนำโรคติดเชื้อไวรัสโคโรนา (Covid-19) ในศูนย์พัฒนาเด็กเล็ก** ได้ร้อยละ 100

ผลจากการดำเนินโครงการคัดกรองและค้นหาผู้ที่มีความเสี่ยงในการติดเชื้อไวรัส โคโรนา(Covid-19) ศูนย์พัฒนาเด็กเล็กเทศบาลตำบลฉลุง ทำให้สามารถลดอัตราการเป็นพาหะนำโรคติดเชื้อไวรัสโคโรนา (Covid-19) ในศูนย์พัฒนาเด็กเล็กได้เป็นอย่างดี

**2. ผลสัมฤทธิ์ตามวัตถุประสงค์**

**2.1 การบรรลุตามวัตถุประสงค์**

☑ บรรลุตามวัตถุประสงค์

□ ไม่บรรลุตามวัตถุประสงค์

**3. การเบิกจ่ายงบประมาณ**

งบประมาณที่ได้รับการอนุมัติ 20,595 บาท

งบประมาณเบิกจ่ายจริง 20,595 บาท คิดเป็นร้อยละ 100

งบประมาณเหลือส่งคืนกองทุน - บาท คิดเป็นร้อยละ –

**4. ปัญหา/อุปสรรคในการดำเนินงาน**

☑ ไม่มี

□ มี

